ผมกินน้ำแก้วเดียวกันกับเพื่อนหลายคนแต่ผมลืมว่าผมมีแผลที่ปากผมเสี่ยงติดเชื้อ hiv รึเปล่าครับ
สวัสดีค่ะ โรค hiv คือการติดเชื้อไวรัส hiv ในร่างกาย ทำให้ระบบภูมิคุ้มกันบกพร่องจนทำให้เกิดภาวะเอดส์ และติดเชื้อฉวยโอกาสจนอาจเสียชีิวิตในที่สุดการติดต่อของเชื้อ hiv1.การมีเพศสัมพันธ์ทางช่องคลอด/ทวารหนัก/การใช้ปาก2.การใช้เข็มฉีดยาร่วมกัน3.การรับเลือด4.จากแม่สู่ลูก5.สารคัดหลั่งที่มีเชื้อกระเด็นเข้าเยื่อบุตา เยื่อบุปาก หรือผ่านผิวหนังที่มีแผลจากเหตุการณ์ที่กล่าวมานั้นหากมีแผลที่ปาก และมีน้ำลายหรือสารคัดหลั่งของผู้ป่วย hiv ปนอยู่ในน้ำที่ดื่มนั้นก็มีโอกาสติดเชื้อค่ะ แต่การรับประทานอาหารร่วมกับผู้ป่วย hiv คือมีน้ำลายปะปนกันนั้น มีโอกาสติดเชื้อน้อยมากๆค่ะ คาดการณ์ว่าถ้าจะติดคงต้องดื่มน้ำลายผู้ป่วย hiv เข้าไปจำนวนมาก หรือแผลที่ปากนั้นต้องเป็นแผลเปิดขนาดใหญ่ค่ะหลีกเลี่ยงการติดต่อและสัมผัสกับผู้ป่วยที่มีเชื้อ hiv ดังช่องทางที่กล่าวไป และหากมีแผลในปากไม่ควรดื่มหรือรับประทานอาหารร่วมกับผู้ป่วย hiv ค่ะสามารถพบแพทย์ใกล้บ้านเพื่อประเมินความเสี่ยงอีกครั้ง หากเสี่ยงมาภายใน 72 ชั่วโมง อาจมีข้อบ่งชี้ในการรับประทานยาต้านไวรัส และเจาะเลือดติดตามอาการ